Pouteria campechiana

La Ovofruktujo aŭ Kanistelo (Pouteria campechiana) estas ĉiamverda arbo indiĝena el suda Meksiko kaj Mezameriko.  Ĝi estas kultivita en aliaj landoj, kiel ekzemple Brazilo, Tajvano, kaj Vjetnamio por sia frukto.

La kanistelo kreskas ĝis 10 m alta, kaj produktas oranĝflavan frukton, la ovofrukton, ankaŭ nomitan flava sapoto, ĝis 7 cm longa, kiu estas manĝebla kruda. Kanistela karno estas dolĉa, kun teksturo ofte komparita al tiu de kuirita ovoflavo, tial ĝia komuna nomo de "ovofrukto." Ĝi estas proksime rilatita al la Mameja sapoto.

 Etimologio 
Ĝia binoma nomo estas derivita de la meksika urbo de Campeche, kie ĝi estas indiĝena. Ĝi foje estas (erare) referita kiel Lucuma campechiana. En Filipinio ĝi estas nomita chesa. En Srilanko tiu frukto estas konata kiel Laulu, Lavulu aŭ Lawalu. En Tajlando ĝi estas konata sub malsamaj tradiciaj popularaj nomoj kiel ekzemple Lamut Khaman (ละมุดเขมร "ĥmero-Sapoto") aŭ Tho Khaman (ท้อเขมร "ĥmero-Persiko"), atribuante hipotezan kamboĝan originon al tiu frukto. Nuntempe tiuj nomoj estas oficiale malinstigitaj kaj la nomo Mon Khai (ม่อนไข่), Khai kun la signifo "ovo", estas preferitaj.Aroi Lanna

La nomo de la planto en la vjetnama lingvo estas cây trứng gà ("kokida ovo-" planto). Ĝi ankaŭ havas la vjetnaman nomon lekima. Tio estas tre nekutima ĉar la malajala estas tona lingvo kies morfemoj ĉiuj konsistas el ununura silabo. Ŝajnas ke tiu nomo venas de la vorto lucuma. La nekutima nomo "Lekima" estis inkludita en la listo de tajfuno-nomoj, kaj estis aplikita al ŝtormo kiu detruis nord-centran Vjetnamion kaj mortigis de 42 ĝis 55 homoj en Vjetnamio la 10an de marto 2007.

 Referencoj 

 Eksteraj ligiloj 



Kategorio:Pouteria
Kategorio:Arboj de Meksiko
Kategorio:Arboj de Sudameriko
Kategorio:Arboj de Campeche
Kategorio:Arboj de Belizo
Kategorio:Arboj de Kostariko
Kategorio:Arboj de Gvatemalo
Kategorio:Arboj de Nikaragvo
Kategorio:Arboj de Panamo
Kategorio:Arboj de Jukatanio
Kategorio:Arboj de Salvadoro
Kategorio:Arboj de Honduro